**Kiosztandó a „Javaslat Szombathely Megyei Jogú Város Önkormányzata 2022. évi költségvetéséről szóló 2/2022. (III.1.) önkormányzati rendelet III. számú módosításának megalkotására” című, 2. számú napirendi ponthoz**

Az önkormányzati tulajdonú Víztoronyban kialakított bár és bisztro bérlője, a Toronyőrök Gasztro Kft. arról tájékoztatta Önkormányzatunkat, hogy – kiadásaik optimalizálása érdekében – tevékenységüket 2023. első negyedévében szüneteltetik, a bérleményt 2023. január 1-jével bezárták.

A gazdasági társaságnak fenti helyiségre vonatkozóan 2022. december 31. napjáig bruttó 2.541.155,-Ft-os bérleti díj tartozása áll fenn, amelynek kiegyenlítésére fizetési halasztást kér 2023. augusztus 31. napjáig.

Kérem a Tisztelt Közgyűlést, mérlegelési jogkörében engedélyezzen fizetési halasztást a Toronyőrök Gastro Kft. részére azzal, hogy a fennálló bérleti díj hátralék legkésőbb 2023. augusztus 31. napjáig kiegyenlítésre kerül.

**Határozati javaslat**

**……/2023. (I. 26.) Kgy. sz. határozat**

Szombathely Megyei Jogú Város Közgyűlése mérlegelési jogkörében úgy döntött, hogy az Önkormányzat tulajdonában álló Víztoronyban kialakított bár és bisztro tekintetében fennálló bérleti díj tartozás összegét a bérlő – Toronyőrök Gasztro Kft. – legkésőbb 2023. augusztus 31. napjáig köteles megfizetni.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Stéger Gábor a Közgazdasági és Adóosztály vezetője

Nagyné dr. Gats Andrea, a Jogi és Képviselői Osztály vezetője

Horváth Zoltán az AGORA Savaria Kulturális és Médiaközpont Nonprofit Kft. ügyvezetője))

**Határidő:** 2023. augusztus 31.